钦定古今图书集成/理学汇编/字学典/第105卷 > 杜光庭
## 钦定古今图书集成/理学汇编/字学典/第105卷 > 杜光庭

按《宣和书谱》：“道士杜光庭，字宾圣，道号东瀛子，括苍
人也。传授真大师，特进检校太傅、太子宾客，兼崇文
馆大学士，行尚书户部侍郎、广成先生、上柱国蔡国
公。光庭初意喜读经史，工词章翰墨之学。懿宗设万
言科选士，光庭试其艺，不中，乃弃儒衣冠入道，游意
澹漠。著道家书，颇研极至理。至条列科教，自汉张道”
陵暨陆修靖撰集已来，始末备尽，于今羽流咸宗之。
僖宗临御，光庭始充麟德殿文章应制，一时流辈为
之敛衽。尝撰《混元图》《纪圣赋》《广圣义》《历帝纪》暨歌诗
杂文，仅百馀卷。喜自录所为诗文，而字皆楷书，人争
得之，故其书因诗文而有传。要是得烟霞气味，虽不
可以拟伦羲、献，而迈往绝人，亦非世“俗所能到也。”今
御府所藏正书一：《送先辈诗》